erasmus 2025 – 2026, ανοιχτές ενημερωτικές συναντήσεις

Μετά τα τεχνικά προβλήματα τα οποία εμπόδισαν την ομαλή διεξαγωγή της σημερινής συνάντησης (13/5//2025), η ενημέρωση για όσους πιθανώς ενδιαφέρονται να συμμετάσχουν στο πρόγραμμα κατά τη διάρκεια του επόμενου ακαδημαϊκού έτους επαναπρογραμματίζεται ως εξής :

Πρώτη συνάντηση, διά ζώσης, Παρασκευή 16 Μαΐου, ώρα 13.00, αμφιθέατρο Μ 318

Θα μιλήσουμε για όλα τα βήματα που πρέπει να γίνουν από αυτή τη στιγμή και ως το τέλος του ταξιδιού, για τις προδιαγραφές, απαιτήσεις ή περιορισμούς του προγράμματος, για τα κριτήρια επιλογής, τη διαδικασία αναγνώρισης των μαθημάτων κλπ. Η συνάντηση αυτή είναι μια απόπειρα να απαντήσουμε συγκροτημένα στις πιο συχνές ερωτήσεις και να συζητήσουμε εφ’ όλης της ύλης, για τη διαδικασία, τα τυπικά και την ουσία. Επίσης, και κυρίως, είναι ο μόνος τρόπος που έχουμε για να εξασφαλίσουμε -κατά το δυνατόν- ότι όσοι και όσες ενδιαφέρονται να συμμετάσχουν στο πρόγραμμα έχουν όλη την πληροφορία που προς το παρόν χρειάζονται.

Δεύτερη συνάντηση, ηλεκτρονική, Δευτέρα 19 Μαΐου, ώρα 13.00

Θα διαθέσουμε την πρώτη μία ώρα περίπου για μια ανασκόπηση της συνολικής πληροφορίας ως προς τον τρόπο υποβολής των αιτήσεων, τις προδιαγραφές, απαιτήσεις και περιορισμούς του προγράμματος, τα κριτήρια επιλογής, τη διαδικασία αναγνώρισης των μαθημάτων κλπ. Παρακαλούμε, λοιπόν, ιδιαίτερα εκείνους που για οποιονδήποτε λόγο δεν μπόρεσαν να παρακολουθήσουν την πρώτη ανοιχτή συνάντηση, να φροντίσουν να είναι μαζί μας αυτή τη φορά και, κυρίως, να συνδεθούν εγκαίρως, δηλαδή από την αρχή της συνάντησης.

Θα αφιερώσουμε τον υπόλοιπο χρόνο σε όσους και όσες από εσάς θα έχουν ήδη δρομολογήσει σε κάποιο βαθμό τη διαδικασία υποβολής της αίτησης και ενδεχομένως θα χρειάζονται περισσότερες ή πιο ειδικές πληροφορίες, ή απαντήσεις σε επί μέρους απορίες.

Μeeting link

https://centralntua.webex.com/centralntua/j.php?MTID=mdacc89a153faa4561ccdae65c025b34a

Meeting number: 2731 175 2522

Meeting password: tkNJxx2iP77

Προσοχή: η δεύτερη συνάντηση θα γίνει στην ίδια ημερομηνία και ώρα που θα βρείτε σε προηγούμενη ανακοίνωση, αλλά το meeting link είναι καινούργιο και είναι αυτό που βλέπετε εδώ.